MPIC ตั้งบ.ร่วมทุน จัดหา-จำหน่ายภาพยนตร์ในสปป.ลาว
MPIC ตั้งบ.ร่วมทุน จัดหา-จำหน่ายภาพยนตร์ในสปป.ลาวโดย MPIC จะถือหุ้น 40% ร่วมกับบริษัท เอ็มวีพี เอ็นเตอร์เทนเม้นท์ จำกัด ที่จะถือหุ้น 60% โดยมีทุนจดทะเบียน 1.25 แสนเหรียญสหรัฐ แบ่งเป็นเงินลงทุนในส่วนของบริษัท 5 หมื่นเหรียญสหรัฐ หรือราว 1.75 ล้านบาท และเงินลงทุนของเอ็มวีพีฯ จำนวน 7.5 หมื่นเหรียญสหรัฐ
5 ส.ค. 2558

บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC ระบุว่า ที่ประชุมคณะกรรมการบริษัท อนุมัติการลงทุนใน MVP M-Pictures Film Distribution (Laos) Co., Ltd ซึ่งทำธุรกิจจัดหาและจำหน่ายภาพยนตร์ ในสาธารณรัฐประชาธิปไตยประชาชนลาว
โดย MPIC จะถือหุ้น 40% ร่วมกับบริษัท เอ็มวีพี เอ็นเตอร์เทนเม้นท์ จำกัด ที่จะถือหุ้น 60% โดยมีทุนจดทะเบียน 1.25 แสนเหรียญสหรัฐ แบ่งเป็นเงินลงทุนในส่วนของบริษัท 5 หมื่นเหรียญสหรัฐ หรือราว 1.75 ล้านบาท และเงินลงทุนของเอ็มวีพีฯ จำนวน 7.5 หมื่นเหรียญสหรัฐ
ทั้งนี้ เงินลงทุนในส่วนของบริษัทจะมาจากเงินทุนหมุนเวียน และคาดว่าจะดำเนินการร่วมลงทุนดังกล่าวได้ภายในไตรมาส 3/58 